《绝贼臣胡谦光》
清代·阎尔梅

贼臣不自量，称予是故人。
敢以书招予，冀予与同尘。
一笑置弗答，萧然湖水滨。
湖水经霜碧，树光翠初匀。
妻子甘作苦，昏晓役舂薪。
国家有废兴，吾道有诎申。
委蛇听大命，柔气转时新。
生死非我虞，但虞辱此身。

作者简介：阎尔梅（1603—1679）明末诗文家，字用卿，号古古，因生而耳长大，白过于面，又号白耷山人、蹈东和尚，汉族，江苏沛县人。明崇祯三年举人，为复社巨子。甲申、乙酉间，为史可法画策，史不能用。乃散财结客，奔走国事。清初剃发号蹈东和尚。诗有奇气，声调沉雄。有《白耷山人集》。阎尔梅逝后，子孙私上谥号 ''文节''。其身为日月堂八世。